На основу члана 19. став (1) и члана 20., а у вези са чланом 31. став (1) Закона о државној служби у институцијама Босне и Херцеговине („Службени гласник БиХ“, бр. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12, 93/17 и 18/24), Агенција за државну службу Босне и Херцеговине, на захтјев Агенције за осигурање у Босни и Херцеговини, расписује

**ИНТЕРНИ ОГЛАС**

**за** **попуњавање радног мјеста државног службеника**

**у Агенцији за осигурање у Босни и Херцеговини**

Одјељење за међународну сарадњу, финансије, статистику и актуарство

**1/01 Стручни савјетник за међународну сарадњу**

**Опис послова и радних задатака**: Континуиране активности на успостављању међународних односа у области осигурања, континуирано сарађује са надлежним институцијама земаља Европске уније и трећих земаља у циљу прикупљања или размјене података и информација из области осигурања који су значајни за рад Агенције, континуиране активности на достављању података и информација које може захтијевати Европска унија, континуирано унапређује статистику осигурања у Босни и Херцеговини, пружа подршку стручном и административном усавршавању према потребама у циљу остваривања и унапређења сарадње између Агенције и ентитетских агенција за надзор осигурања, удружења друштава за осигурање, удружења актуара и Бироа зелене карте и других специјализованих институција у Босни и Херцеговини, регији и земљама Европске уније, предлаже измјене у прописима и општим актима из надлежности Одјељења, континуиране активности на међународним и регионалним форумима у вези са надзором, правом и праксом осигурања, самостално успоставља комуникацију са надлежним тијелима ентитета, другим надлежним владиним и невладиним организацијама, као и међународним организацијама у циљу унапређења рада Агенције, пружа стручну подршку у складу са активностима Агенције на пољу међународне сарадње и комуникације са другим тијелима и организацијама, пружа стручну подршку у уређивању питања која се односе на било какво осигурање извозних кредита које се нуди извозницима основаним у Босни и Херцеговини, самостално припрема информације за ентитетске агенције за надзор осигурања у погледу међународне праксе осигурања, међународне статистике и друге податке, самостално и континуирано припрема материјале који имају за циљ израду техничких стандарда и смјерница за развој у области тржишта осигурања кроз учешће у тијелима Европске уније, пружа стручну подршку у поступку припреме и закључивања уговора о сарадњи за размјену података са надлежним органима других земаља, пружа стручну подршку у погледу размјене информација и података потребних за оснивање подружница или супсидијарних друштава осигуравајућих друштава или посредника основаних у било којем ентитету или Брчко дистрикту и у трећим земљама, обавља и друге послове по налогу шефа Одјељења.

**Посебни услови:** ВСС – економски или правни факултет, VII степен стручне спреме или еквивалент Болоњског система студирања вреднован са минимално 240 ЕЦТС бодова; најмање 3 године радног искуства у струци; положен стручни управни или јавни испит; познавање енглеског језика; познавање рада на рачунару.

**Статус:** државни службеник – стручни савјетник.

**Број извршилаца:** један (1)

**Мјесто рада:** Сарајево.

***На овај оглас могу се пријавити само особе запослене као државни службеници у Агенцији за осигурање у Босни и Херцеговини.***

***Напомена за кандидате:***

* Изборни процес се проводи у складу са одредбама Правилника о условима и начину обављања интерних конкурса, интерних и екстерних премјештаја државних службеника у институцијама Босне и Херцеговине („Службени гласник БиХ“, бр 62/10, 30/14 и 38/17) и Правилника о карактеру и садржају јавног конкурса, начину спровођења интервјуа и обрасцима за спровођење интервјуа („Службени гласник БиХ“, бр: 63/16, 21/17 и 28/21). Више информација о конкурсним процедурама доступно је на [www.ads.gov.ba](http://www.ads.gov.ba) у дијелу „Запошљавање/Врсте конкурсних процедура“.
* За провођење конкурсне процедуре по овом огласу формираће се једна (1) Комисија за избор.
* Комисија за избор утврђује испуњавање услова огласа на основу документације достављене уз пријаву, те врши избор кандидата на основу знања, способности и компетенција показаних на стручном испиту, који се за кандидате пријављене на интерни оглас састоји од интервјуа.
* Кандидати се обавјештавају о мјесту и времену одржавања интервјуа од стране институције и путем службене интернет странице Агенције за државну службу БиХ.
* Независно о свим другим захтјевима из овог огласа, кандидати који су завршили студије по Болоњском систему студирања, дужни су, поред остале тражене документације, обавезно доставити диплому првог циклуса (или основног додипломског студија), чак и ако се огласом тражи други и трећи циклус Болоњског система студирања, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању.
* Под радним искуством подразумијева се радно искуство након стечене високе стручне спреме, односно високог образовања.
* Кандидати који буду позвани на усмени дио стручног испита (интервју), као доказ о испуњавању једног од општих услова за постављење, у складу са чланом 22. став 1. тачка г) Закона о државној служби у институцијама Босне и Херцеговине, обавезни су на исти донијети увјерење о невођењу кривичног поступка (не старије од три мјесеца). Изузетно, а у случају ако кандидат из објективних разлога не достави тражено увјерење на интервју, исто треба доставити најкасније до уручења рјешења о постављењу, односно преузимања дужности.

***Припрема документације*:**

**Скреће се пажња кандидатима** да су потребну документацију на оглас дужни доставити у складу са [Правилником о карактеру и садржају јавног конкурса, начину спровођења интервјуа и обрасцима за спровођење интервјуа](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), а посебно да обрате пажњу на измијењене и допуњене одредбе наведеног Правилника, те да прилагоде документацију, како доказе о радном искуству, тако и преостале доказе тражене текстом огласа.

С тим у вези, кандидати се упућују на појашњење - текст на службеној интернет страници www.ads.gov.ba, у дијелу [„Запошљавање/Напомена за кандидате/Стоп грешкама у пријавама!“](https://www.ads.gov.ba/bs-Latn-BA/articles/69/stop-greskama-u-prijavama), те посебно одредбе Правилника о карактеру и садржају јавног конкурса, начину спровођења интервјуа и обрасцима за спровођење интервјуа, које дефинишу документацију: пријавни образац; универзитетску диплому; важеће увјерење о држављанству; [увјерење о положеном стручном управном односно јавном испиту](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); доказ о траженом радном искуству; доказ о траженом нивоу знања страног језика; доказ о траженом нивоу знања рада на рачунару; увјерење о невођењу кривичног поступка; рок и начин достављања пријаве.

***Потребни документи:***

**I Овјерене копије:**

* универзитетске дипломе (нострификоване/признате дипломе, уколико факултет није завршен у БиХ или је диплома стечена у некој другој држави након 06.04.1992. године)
* додатка дипломе за кандидате који су високо образовање стекли по Болоњском систему студирања; изузетно, само у случају да високошколска установа додатак дипломи није уопште издавала, нити за једног дипломца, кандидат је дужан да уз овјерену копију универзитетске дипломе достави увјерење високошколске установе да додатак дипломи није уопште издат, нити за једног дипломца;
* увјерењa о држављанству (не старије од 6 мјесеци од дана издавања од стране надлежног органа);
* увјерењa о положеном стручном управном, односно јавном испиту;
* потврдe или увјерењa као доказa о траженој врсти радног искуства;
* доказа о траженом нивоу знања страног језика;
* доказа о траженом нивоу знања рада на рачунару.

**II Својеручно потписан**:

* попуњен образац Агенције за државну службу БиХ: исти можете преузети на службеној интернет страници Агенције: [www.ads.gov.ba](http://www.ads.gov.ba).Напомињемо да потписан и [попуњен образац](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) не може служити као доказ било ког услова из текста огласа, исти олакшава рад органу који врши избор и именовање, те представља само информације о кандидату, које је потребно доказати траженом документацијом.

Овјерене копије докумената немају ограничен рок важења, под условом да ни документи чије су копије овјерене немају назначен (прецизиран) рок важења.

Све тражене документе треба доставити најкасније до **15.08.2025. године** путем поштанске службе препорученом пошиљком на адресу:

**Агенција за осигурање у Босни и Херцеговини**

**„Интерни оглас за попуњавање** **радног мјеста државног службеника у Агенцији за осигурање у Босни и Херцеговини ''**

**Дубровачка 6/II, 71000 Сарајево**

Испуњавање услова утврђених овим огласом рачуна се са даном предавања пријаве.

Непотпуне, неблаговремене и неуредне пријаве, пријаве кандидата који не испуњавају услове овог oгласа, као и копије тражене документације које нису овјерене, неће се узимати у разматрање.